-----------------------------------------------------------------------
  4. การประกอบธุรกิจของแต่ละสายผลิตภัณฑ์

  -----------------------------------------------------------------------

1.  ลักษณะผลิตภัณฑ์หรือบริการ

บริษัทประกอบธุรกิจนำเข้า จำหน่าย สารเคมีและอุปกรณ์ที่ใช้ในอุตสาหกรรมต่างๆ เช่น
อุตสาหกรรมสำรวจและผลิตก๊าซธรรมชาติ โรงกลั่นน้ำมัน ปิโตรเคมี โรงผลิตน้ำมันหล่อลื่น
โรงงานอุตสาหกรรมโพลิเมอร์และพลาสติก โรงงานอุตสาหกรรมเคมีภัณฑ์
โรงไฟฟ้าและสาธารณูปโภค เป็นต้น สินค้าที่บริษัทจำหน่าย แบ่งออกเป็น 5
กลุ่มผลิตภัณฑ์ตามลักษณะธุรกิจของลูกค้า ได้แก่

1.  ผลิตภัณฑ์ในกลุ่มธุรกิจ Refinery#1 (สำรวจและผลิตก๊าซธรรมชาติ
    โรงกลั่นน้ำมันและอุตสาหกรรมปิโตรเคมีต้นน้ำ (Offshore Refinery and Upstream
    Petrochemicals)

2.  ผลิตภัณฑ์ในกลุ่มธุรกิจ Refinery#2 (Liquid Chemicals)

3.  ผลิตภัณฑ์ในกลุ่มธุรกิจเคมีภัณฑ์และตัวทำละลาย (Chemical and Solvent Products)

4.  ผลิตภัณฑ์ในกลุ่มธุรกิจน้ำมันหล่อลื่นและสารเติมแต่ง (Base oil and Additives)

5.  ผลิตภัณฑ์ในกลุ่มธุรกิจโรงไฟฟ้าและสาธารณูปโภค (Power and Utilities)

รายละเอียดของสินค้าแต่ละกลุ่มผลิตภัณฑ์ เป็นดังนี้

1.  ผลิตภัณฑ์ในกลุ่มธุรกิจ Refinery#1 (สำรวจและผลิตก๊าซธรรมชาติ โรงกลั่นน้ำมัน
    และอุตสาหกรรมปิโตรเคมีต้นน้ำ: Offshore Refinery and Upstream
    Petrochemicals)

กลุ่มผลิตภัณฑ์ที่ใช้ในอุตสาหกรรมสำรวจและผลิตก๊าซธรรมชาติ โรงกลั่นน้ำมัน
และอุตสาหกรรมปิโตรเคมีต้นน้ำ (Offshore Refinery and Upstream Petrochemicals)
โดยส่วนใหญ่เป็นสินค้าดูดซับความชื้น กลิ่น และกรองสิ่งเจือปนที่ติดมากับน้ำมันดิบ ก๊าซธรรมชาติ
ก่อนเข้าสู่กระบวนการผลิตในขั้นตอนต่อๆไป โดยบริษัทจำหน่ายผลิตภัณฑ์ในกลุ่มนี้จำนวน 14 รายการ
ได้แก่

1.  สารดูดความชื้น ดูดซับกลิ่น และสิ่งเจือปน (Adsorbent and Molecular Sieve)
    เป็นสารสังเคราะห์ที่มีลักษณะเป็นรูพรุน
    โดยโครงสร้างที่เป็นรูพรุนสามารถช่วยในการดูดซับสารชนิดต่างๆได้มากกว่าหนึ่งชนิด
    มีคุณสมบัติในการดูดความชื้น ดูดกลิ่น และดูดซับสารบางตัวที่ไม่ต้องการออกจากวัตถุดิบต่างๆ
    เช่น น้ำมันดิบ ก๊าซธรรมชาติ ก่อนเข้าสู่กระบวนการกลั่น เช่น ซัลเฟอร์ไดออกไซด์ (SO₂)
    คาร์บอนไดอ๊อกไซด์ (CO₂ ) และสารปรอท (Hg) เป็นต้น สารดังกล่าวนี้มีทั้งแบบชนิดผง
    และชนิดเม็ด การนำไปใช้ขึ้นอยู่ความเหมาะสมของผลิตภัณฑ์
    โดยผลิตภัณฑ์ส่วนใหญ่ใช้ในโรงกลั่นน้ำมัน โรงงานปิโตรเคมี โรงงานผลิตเอทิลีน
    โรงงานผลิตสารอะโรเมติกส์ และโรงงานแยกก๊าซธรรมชาติ เป็นต้น

2.  Ceramic & Alumina Balls เป็นสารสังเคราะห์ที่มีลักษณะเป็นทรงกลม
    มีหลายขนาดขึ้นอยู่กับความเหมาะสมชองการนำไปใช้ โดยใช้ประกอบกับ Adsorbents และ
    Molecular Sieve เพื่อช่วยให้การไหลของก๊าซธรรมชาติ หรือสารไฮโดรคาร์บอนต่างๆ
    ในหอปฏิกิริยาเป็นไปอย่างสมมาตร

3.  CO2 Membrane Separation เป็นอุปกรณ์ที่ใช้แยกก๊าซคาร์บอนไดอ๊อกไซค์
    ออกจากก๊าซธรรมชาติ สำหรับใช้ในกระบวนการผลิตก๊าซธรรมชาติในอ่าวไทย

4.  Desorbent for PX extraction
    เป็นสารเคมีเหลวที่ใช้ในการแยกสารพาราไซลีนออกจากสารไฮโดรคาร์บอนอื่นๆ
    ส่วนมากจะใช้ในโรงงานผลิตสารอะโรเมติกส์

5.  CCR Catalyst เป็นสารเร่งปฏิกิริยาในหน่วย Continuous Catalyst Regeneration
    Unit ของโรงกลั่นน้ำมันและโรงงานผลิตสารอะโรเมติกส์
    จะช่วยเพิ่มค่าอ๊อกเทนของน้ำมันเบนซินและเพิ่มปริมาณสารอะโรเมติกส์

6.  Triethylene Glycol (TEG)
    เป็นสารเคมีที่ใช้ในหน่วยดูดความชื้นออกจากก๊าซธรรมชาติก่อนที่จะทำการส่งก๊าซธรรมชาติเข้าสู่ท่อส่งก๊าซธรรมชาติใต้ทะเลมายังโรงแยกก๊าซธรรมชาติ
    เนื่องจากแนวท่อก๊าซธรรมชาติอยู่ใต้ทะเล จะมีอุณหภูมิต่ำมาก
    สามารถทำให้ความชื้นในก๊าซธรรมชาติเกิดการแข็งตัวกลายเป็นของแข็ง
    ซึ่งจะทำให้ท่อส่งก๊าซเกิดการอุดตันได้

7.  VOC Removal Catalyst เป็นสารเร่งปฏิกิริยาที่ช่วยลดปริมาณสาร Volatile Organic
    Chemicals และกลิ่นเหม็นที่เกิดจากไอระเหยของน้ำมันและสารปิโตรเคมีต่างๆ
    ส่วนใหญ่ใช้ทั่วไปในโรงกลั่นน้ำมันและโรงงานปิโตรเคมี

8.  Oil & Gas Field Chemicals
    เป็นสารเคมีที่ใช้ในอุตสาหกรรมการขุดเจาะน้ำมันและก๊าซธรรมชาติ เช่น
    ใช้ในการลดก๊าซไฮโดรเจนซัลไฟด์ ( H₂S Scavenger) ใช้ลดการเกิดแบคทีเรีย
    (Biocide) และใช้ป้องกันการเกิดสนิมในท่อส่งก๊าซธรรมซาติ/ ท่อส่งน้ำมัน (Corrosion
    Inhibitor) เนื่องจากในก๊าซธรรมชาติ/น้ำมัน มีสารปนเปื้อนที่มีสภาวะเป็นกรด
    เช่นคาร์บอนไดออกไซด์ และไฮโดรเจนซัลไฟด์ ปะปนอยู่
    ประกอบกับท่อส่งก๊าซธรรมชาติ/น้ำมัน มีการวางแนวท่อไว้ที่ใต้ทะเล
    ถ้าหากมีการเกิดสนิมและเกิดการกัดกร่อนท่อส่งก๊าซธรรมชาติ/น้ำมัน
    อาจจะเกิดการรั่วไหลของก๊าซธรรมชาติ/น้ำมันลงสู่ทะเลได้

9.  ชุดกรอง (Filter and Coalescer)
    เป็นอุปกรณ์ที่ใช้แยกของแข็งหรือของเหลวที่ไม่ต้องการออกจากก๊าซธรรมชาติ น้ำมัน
    และสารปิโตรเคมีต่างๆ ซึ่งส่วนใหญ่จะใช้มากในงานที่ต้องการความละเอียดมาก

1.  ชุดกรอง (Filter) เป็นอุปกรณ์เพื่อกรองของแข็งออกจากของเหลว/ก๊าซ เช่น
    กรองฝุ่นสารดูดซับออกจากก๊าซธรรมชาติ หรือน้ำมัน

2.  Coalescer เป็นอุปกรณ์เพื่อแยกของเหลวออกจากก๊าซ และแยกของเหลวออกจากของเหลว
    เช่น แยกของเหลวขนาดเล็กออกจากก๊าซก่อนที่จะนำไปเข้าอุปกรณ์เพิ่มความดัน ( Gas
    Compressor) เพื่อป้องกันความเสียหายที่อาจเกิดขึ้นในชิ้นส่วนภายในอุปกรณ์เพิ่มความดัน
    แยกน้ำที่ปะปนมากับน้ำมัน

ทั้งนี้ ในโครงสร้างการผลิตที่มีขนาดใหญ่จะมีการใช้ Filter และ Coalescer ร่วมกัน
โดยส่วนใหญ่จะมีการติดตั้ง Filter ก่อน เพื่อแยกกรองของแข็งออกจากของเหลว/ก๊าซ
แล้งจึงเข้าไปกรองผ่าน Coalescer อีกกระบวนการหนึ่ง
เพื่อให้ได้ของเหลว/ก๊าซที่มีมาตรฐานพอที่จะเข้าสู่กระบวนการผลิตในขั้นตอนต่อๆไป

10. Mist Eliminator เป็นอุปกรณ์ที่แยกของเหลวที่ไม่ต้องการออกจากก๊าซธรรมชาติ
    ส่วนใหญ่จะใช้ในการแยกเบื้องต้น (แยกหยาบ) ก่อนที่จะใช้ Filter & Coalescer
    ในการแยกละเอียดต่อไป

11. Cyclone & Three Phase Separator เป็นอุปกรณ์ที่ใช้แยกของแข็ง ของเหลว
    และก๊าซออกจากกัน จะใช้ในการผลิตก๊าซธรรมชาติ และโรงกลั่นน้ำมันต่างๆ

12. ชุดกรองหยาบ (Strainers) เป็นชุดกรองหยาบที่ใช้ในระบบท่อเพื่อป้องกันสิ่งสกปรกต่างๆ

13. Flares เป็นอุปกรณ์ที่ใช้เผาก๊าซที่ไม่ต้องการทิ้งไป สำหรับแท่นผลิตก๊าซธรรมชาติ

14. ถังความดันสูง (High Pressure Vessel) เป็นอุปกรณ์ที่ใช้ทั่วไปในการผลิตก๊าซธรรมชาติ
    โรงกลั่นน้ำมันและโรงงานปิโตรเคมี

    1.  ผลิตภัณฑ์ในกลุ่มธุรกิจ Refinery#2 (Liquid Chemicals)

ผลิตภัณฑ์หลักในกลุ่มธุรกิจนี้เป็นสารเคมีเหลว (Liquid Chemical) ที่ใช้ในโรงกลั่นน้ำมัน
โรงงานปิโตรเคมี และโรงงานผลิตเม็ดพลาสติก โดยบริษัทจำหน่ายผลิตภัณฑ์ในกลุ่มนี้จำนวน 12
รายการ ได้แก่

1)  DMDS (Dimethyl Disulfide) สารเคมีที่ใช้ในการกระตุ้นให้สารเร่งปฏิกิริยา
    (Catalyst) ทำงานได้ ส่วนใหญ่จะใช้ทั่วไปในโรงกลั่นน้ำมัน โรงงานผลิตสารอะโรเมติกส์
    และโรงงานผลิตสารโอเลฟินส์

2)  สารลดออกซิเจน (Antioxidant) สำหรับน้ำมันเครื่องบิน
    เป็นสารเคมีที่ใช้เติมลงไปในน้ำมันเชื้อเพลิงสำหรับเครื่องบิน
    เพื่อลดออกซิเจนให้อยู่ในระดับที่เหมาะสม

3)  สารเร่งปฏิกิริยา (Hydro-processing Catalysts)
    เป็นสารเร่งปฏิกิริยาที่ใช้กำจัดซัลเฟอร์ ไนโตรเจน และโลหะหนักต่างๆ ออกจากน้ำมันดีเซล
    สารแนฟทา และสารอะโรเมติกส์
    ส่วนใหญ่ใช้ทั่วไปในหน่วยปรับปรุงคุณภาพน้ำมันของโรงกลั่นน้ำมันต่างๆ
    เพื่อลดมลภาวะให้เป็นไปตามมาตรฐานสากล

4)  Merox Chemical
    เป็นสารเคมีที่ใช้เปลี่ยนโครงสร้างโมเลกุลของซัลเฟอร์ให้อยู่ในรูปแบบที่ไม่เป็นอันตราย
    ส่วนใหญ่ใช้ทั่วไปในโรงกลั่นน้ำมันต่างๆ

5)  Process Chemicals
    เป็นสารเคมีที่ใช้ในกระบวนการผลิตของโรงกลั่นน้ำมันเพื่อทำให้การทำงานมีประสิทธิภาพสูง
    และช่วยลดปัญหาต่างๆ โดยแบ่งเป็น 4 ประเภทหลักๆ ได้แก่

    -   สารเคมีที่ใช้ในกระบวนการผลิตในโรงกลั่นน้ำมัน
        สารเคมีในกลุ่มนี้จะใช้ในกระบวนการกลั่นน้ำมันเพื่อให้เป็นไปอย่างสมบูรณ์และมีประสิทธิภาพ
        ทางบริษัทมีสินค้าที่สามารถใช้ได้ตั้งแต่กระบวนการรับน้ำมันดิบ กระบวนการกลั่น
        และกระบวนการปรับปรุงคุณภาพน้ำมัน อาทิเช่น

        -   สารเคมีที่ใช้แยกน้ำและเกลือออกจากน้ำมันดิบ(Crude Demulsifier)
            จะใช้เพิ่มประสิทธิภาพในการแยกน้ำมันออกจากน้ำและเกลือทำให้ง่ายต่อการบำบัดป้องกันหน่วยกลั่นไม่ให้เกิดปัญหาจากเกลือและสารเจือปน

        -   สารเคมีที่ช่วยปรับปรุงคุณภาพน้ำมันดิบที่มีค่าความเป็นกรดสูง
            จากราคาน้ำมันมีแนวโน้มสูงขึ้น
            โรงกลั่นน้ำมันจึงมีความพยายามในการที่จะหาน้ำมันดิบราคาถูกมาทำการกลั่นเพื่อให้ได้กำไรสูงสุด
            ซึ่งน้ำมันดิบราคาถูกมักจะมีค่าความเป็นกรดสูงและมีแนวโน้มที่จะทำให้เกิดปัญหาเกิดการกัดกร่อนกับท่อของหน่วยกลั่นต่างๆในโรงกลั่น
            บริษัทจึงมีการจำหน่ายสารเคมีเพื่อปรับค่าความเป็นกรด
            และมีบริการตรวจสอบค่าความเป็นกรดในโรงกลั่นน้ำมัน

    -   สารเคมีที่ทำให้หน่วยผลิตทำงานได้โดยไม่เกิดปัญหา (Antifoulant)
        สารเคมีในกลุ่มนี้จะถูกใช้ในหน่วยผลิตที่มีความเสี่ยงจากปัญหาสารเจือปน เช่น
        กรณีสารโพลิเมอร์อุดตันที่เครื่องแลกเปลี่ยนความร้อน (Heat Exchanger)
        จะต้องใช้สารเคมีที่สามารถละลายโพลิเมอร์
        หรือในกรณีเกิดการกัดกร่อนขึ้นที่ยอดหอกลั่นจะต้องทำการเติมสารป้องกันการกัดกร่อน
        เป็นต้น

    -   สารเคมีที่ใช้ในการปรับปรุงคุณภาพน้ำมัน
        เมื่อน้ำมันดิบได้ผ่านกระบวนการกลั่นจนกระทั่งได้ผลิตภัณฑ์น้ำมัน เช่น น้ำมันดีเซล
        น้ำมันเบนซินและน้ำมันเตาแล้ว บางครั้งคุณภาพน้ำมันยังไม่ได้มาตรฐานตามข้อกำหนด
        จึงต้องใช้สารเคมีที่ปรับปรุงคุณภาพน้ำมันในกับโรงกลั่นน้ำมันต่างๆ เช่น
        สารป้องกันออกซิเดชั่น สารลดความขุ่น สารเพิ่มจุดไหลเท สารป้องกันการกัดกร่อน
        สารเพิ่มการหล่อลื่น และสารเพิ่มการนำไฟฟ้า เป็นต้น

    -   สารเคมีที่ใช้ในการผลิตปิโตรเคมี เป็นสารเคมีที่ใช้การป้องกันการเกิด Foulant
        (Antifoulant)
        และสารเคมีปรับปรุงคุณภาพของโพลิเมอร์เพื่อเพิ่มคุณภาพของโพลิเมอร์ให้ได้ตามที่กำหนด
        เช่น สารป้องกันออกซิเดชั่น และสารป้องกันการเสื่อมสภาพจากแสง UV เป็นต้น

6)  สาร Ethanolamine เช่นสาร Monoethanolamine (MEA), Diethanolamine
    (DEA), Methyl diethanolamine (MDEA)
    เป็นสารเคมีที่ใช้การแยกก๊าซคาร์บอนไดออกไซค์
    และก๊าซซัลเฟอร์ไดออกไซค์ออกจากก๊าซปิโตรเลียมเหลว (LPG)
    ส่วนใหญ่จะใช้ทั่วไปในโรงกลั่นน้ำมัน และโรงงานปิโตรเคมีต่างๆ

7)  Anti-icing Additive
    เป็นสารเคมีที่เติมลงในน้ำมันเชื้อเพลิงสำหรับเครื่องบินรบไอพ่นเพื่อป้องกันไม่ให้เกิดการแข็งตัวของน้ำมันเชื้อเพลิงที่อุณหภูมิต่ำๆ

8)  Sulfolane เป็นสารเคมีที่ใช้แยกสารเบนซินออกจากสารอะโรเมติกส์อื่นๆ

9)  สารป้องกันการเกิดฟอง (Antifoam) จะใช้ป้องกันการเกิดฟองในระบบต่างๆ
    ของโรงกลั่นน้ำมันและโรง ปิโตรเคมี

10) NMP Solvent เป็นสารเคมีที่ใช้ในกระบวนการผลิตน้ำมันหล่อลื่นพื้นฐาน

11) Dewaxing Agent เป็นสารเคมีที่ช่วยลดการเกิดไข (Dewax)
    ในกระบวนการผลิตน้ำมันหล่อลื่นพื้นฐาน

12) Diisopropanolamine (DIPA) เป็นสารเคมีที่ใช้ในการแยกก๊าซคาร์บอนไดออกไซค์
    และก๊าซซัลเฟอร์ไดออกไซค์ออกจากก๊าซปิโตรเลียมเหลว (LPG)
    ส่วนใหญ่จะใช้ทั่วไปในโรงกลั่นน้ำมัน และโรงงานปิโตรเคมีต่างๆ

    1.  ผลิตภัณฑ์ในกลุ่มธุรกิจเคมีภัณฑ์ และตัวทำละลาย (Chemical and Solvent
        Products)

ผลิตภัณฑ์เคมีภัณฑ์
และตัวทำละลายที่เป็นของเหลวซึ่งใช้เป็นส่วนหนึ่งของวัตถุดิบในกระบวนการผลิตสินค้าในอุตสาหกรรมผลิตเคมีภัณฑ์ขั้นกลาง
เพื่อผลิตสารเคมีสำหรับโรงงานอุตสาหกรรมต่อเนื่องต่างๆ
โดยบริษัทจำหน่ายผลิตภัณฑ์ตัวทำละลายหลายชนิด ซึ่งแบ่งออกเป็น 4 กลุ่มประเภทใหญ่ๆ ดังนี้

(1) กลุ่มเอทธาโนลามีน (Ethanolamine Group) ได้แก่ Monoethanolamine (MEA),
    Diethanolamine (DEA) และ Triethanolamine (TEA)
    มีคุณสมบัติเป็นผลิตภัณฑ์ตัวทำละลายที่เป็นด่าง (Base) ซึ่งการนำไปใช้ขึ้นอยู่คุณสมบัติทางเคมี
    คุณสมบัติทางกายภาพ และความเหมาะสมของแต่ละผลิตภัณฑ์
    ส่วนใหญ่ถูกใช้เป็นส่วนผสมในการผลิตแชมพู ครีมนวดผม น้ำยาปรับผ้านุ่ม น้ำยาทำความสะอาด
    เครื่องสำอาง อุตสาหกรรมยา อุตสาหกรรมซีเมนต์ อุตสาหกรรมหมึกพิมพ์
    และอุตสาหกรรมขั้นกลางอื่นๆ เป็นต้น

(1) กลุ่มเอทธีลีนไกลคอล (Ethylene Glycol Group) ได้แก่ Monoethylene Glycol
    (MEG), Diethylene Glycol (DEG), Triethylene Glycol (TEG) และ
    Polyethylene Glycol มีคุณสมบัติเป็นผลิตภัณฑ์ตัวทำละลาย
    ซึ่งการนำไปใช้ขึ้นอยู่คุณสมบัติทางเคมีและคุณสมบัติทางกายภาพ
    และความเหมาะสมของแต่ละผลิตภัณฑ์
    ส่วนใหญ่ถูกใช้เป็นส่วนผสมในการผลิตสารเคลือบผิวและเรซินสังเคราะห์ (Coating and
    Resin) ผลิตสีทาอาคาร สีสำหรับงานอุตสาหกรรมเหล็ก ไม้ พลาสติก และหมึกพิมพ์
    น้ำยาทำความสะอาด และผลิตภัณฑ์สิ่งทอและเส้นใยสังเคราะห์ เป็นต้น

(2) กลุ่มไกลคอล อีเทอร์ (Glycol Ether Group) ได้แก่ Butyl Glycol Ether (BGE),
    Butyl Diglycol Ether (BDGE), Ethyl Glycol Ether (EDGE), Ethyl
    Acetate (EAc), Isopropyl Acetate (IPAc), Butyl Acetate (BAc) และ
    Isobutyl Acetate (IBAc) เป็นต้น มีคุณสมบัติเป็นผลิตภัณฑ์ตัวทำละลาย
    ใช้ในอุตสาหกรรมหลากหลายประเภท เช่น  แชล็ค แลกเกอร์ ทินเนอร์ สี สีย้อม หมึกพิมพ์
    น้ำยาลอกสี กาว รวมไปถึงการใช้เป็นส่วนประกอบในอุตสาหกรรมบรรจุภัณฑ์
    ผลิตภัณฑ์ยาฆ่าแมลงและยาปราบศัตรูพืช ผลิตภัณฑ์ชำระล้างและทำความสะอาดพื้นผิว
    เพื่อกำจัดคราบสนิม ล้างคราบไขมัน และฆ่าเชื้อ ในโรงงานอุตสาหกรรมและในครัวเรือน 
    เป็นต้น

(3) กลุ่มเคมีภัณฑ์และตัวทำละลายอื่นๆ ได้แก่ Crude Glycerin, Methanol และ Acetone
    เป็นต้น การนำไปใช้ขึ้นอยู่กับคุณสมบัติทางเคมีและคุณสมบัติทางกายภาพ
    และความเหมาะสมของผลิตภัณฑ์ ดังนี้

    -   Crude Glycerin (กลีเซอรีนดิบ) จะนำไปผ่านกระบวนการทำให้เป็นกลีเซอรีนบริสุทธิ์
        (Refined Glycerin) กลีเซอรีนบริสุทธิ์เป็นสารที่ไม่มีพิษในทุกๆรูปแบบการประยุกต์ใช้
        ไม่ว่าจะใช้เป็นสารตั้งต้นหรือสารเติมแต่ง
        ทำให้กลีเซอรีนเป็นสารเคมีที่ได้รับความสนใจและนำไปใช้ประโยชน์ได้หลากหลาย
        ทั้งเป็นส่วนผสมหรือเป็นตัวช่วยในกระบวนการผลิตเครื่องสำอาง สบู่
        ผลิตภัณฑ์ในห้องน้ำและสุขอนามัยส่วนบุคคล ยา และผลิตภัณฑ์อาหาร

    -   Methanol (เมธานอล)
        ใช้เป็นหนึ่งในสารตั้งต้นหลักในกระบวนการผลิตไบโอดีเซลจากน้ำมันพืชและไขมันสัตว์
        เพื่อเป็นพลังงานทดแทนเชื้อเพลิงดีเซล
        อีกทั้งยังเป็นสารประกอบหลักในการผลิตกาวชนิดฟอร์มอลดีไฮด์เบสเรซินพื่อใช้ในอุตสหกรรมก่อสร้าง
        ไม้และเฟอร์นิเจอร์ นอกจากนี้ยังสามารถนำ เมธานอลไปใช้ในอุตสาหกรรมต่างๆ เช่น
        เภสัชกรรม หมึกพิมพ์ สี สีย้อม สารเคลือบผิวและเรซินสังเคราะห์

    -   Acetone (อะซิโตน) ใช้ใน แลคเกอร์ สี ทินเนอร์ กาว หนังเทียม แก้วนิรภัย
        เครื่องสำอาง น้ำยาลอกสี พลาสติก ไฟเบอร์ ใช้เป็นตัวสกัดน้ำมันพืช น้ำมันหล่อลื่น
        และเภสัชกรรม และตัวทำละลายสารในกลุ่มเซลลูโลส

    1.  ผลิตภัณฑ์ในกลุ่มธุรกิจน้ำมันหล่อลื่นและสารเติมแต่ง (Base oil and Additives)

เป็นผลิตภัณฑ์สารเคมีที่ใช้ในการผลิตน้ำมันหล่อลื่น สำหรับรถยนต์ และงานโลหะทุกประเภท
รวมทั้งเป็นเคมีภัณฑ์สำหรับโรงงานผลิตน้ำมันไบโอดีเซล โดยมีจำนวน 11 รายการ ดังนี้

(1) Base Oil Group III และ Group IV เป็นน้ำมันหล่อลื่นสังเคราะห์
    ใช้เป็นส่วนผสมหลักในการผลิตน้ำมันเครื่องยนต์สังเคราะห์
    และน้ำมันหล่อลื่นอุตสาหกรรมคุณภาพสูง

(2) Polyisobutene 950 เป็นวัตถุดิบในการผลิตน้ำมันเครื่องสองจังหวะ ( 2T )
    เพื่อเพิ่มประสิทธิภาพในการลดควันขาวในเครื่องยนต์มอเตอร์ไซต์สองจังหวะ

(3) Polyisobutene High MW (น้ำหนักมวลอะตอมสูง 1300,1400,2400)
    เป็นวัตถุดิบในการผลิตกาวทนไฟ ทนความร้อน
    และฉนวนหุ้มอุปกรณ์หล่อเย็นเช่นฉนวนหุ้มเครื่องปรับอากาศ หรือตู้เย็น

(4) Metal Working Additives สารเติมแต่งแบ่งเป็น 2 กลุ่มใหญ่ๆ คือ

  (4.1) สารเติมแต่งเพื่อเพิ่มประสิทธิภาพให้กับน้ำมันหล่อลื่นและน้ำมันอุตสาหกรรม
  ซึ่งเป็นการเพิ่มคุณสมบัติการชำระล้าง ทำความสะอาด ลดการเกิดสนิม
  เพิ่มประสิทธิภาพในการถ่ายเทความร้อน ลดแรงเสียดสี และหล่อลื่นชิ้นงานในงานทนไฟ

  (4.2) สารเติมแต่งเพื่อลดการเกิดปฏิกิริยาแอนติออกซิแดนซ์
  ซึ่งเป็นการลดปฏิกิริยาที่เกิดจากการแลกเปลี่ยนหรือสัมผัสกับอากาศ

(5) น้ำมันเบรค (Brake Fluid) สำหรับรถยนต์ทุกประเภท มีจำหน่ายทั้งเกรด DOT3 และ
    DOT4[1]

(6) EO/PO Block Polymer เป็นสารเคมีที่ใช้ในกระบวนการผลิตผงชูรส

(7) Anti-Freezing
    เป็นสารเคมีที่เติมเพื่อลดจุดแข็งตัวของสารหล่อเย็นในระบบทำความเย็นขนาดใหญ่

(8) Compressor Oil น้ำมันคอมเพสเซอร์สำหรับระบบปรับอากาศรถยนต์ ที่ใช้สาร R134a[2]

(9) เมธานอล เป็นตัวทำละลายในการผลิตน้ำมันไบโอดีเซล

(10) Sodium Methylate เป็นสารเร่งปฏิกิริยาในการผลิตน้ำมันไบโอดีเซล

(11) Sulfurized Oil เป็นสารเติมแต่งในการทำจารบี

     1.  ผลิตภัณฑ์ในกลุ่มธุรกิจโรงไฟฟ้าและสาธารณูปโภค (Power and Utilities)

บริษัทจำหน่ายเครื่องจักร และอุปกรณ์ต่างๆ สำหรับโรงไฟฟ้า โรงผลิตน้ำประปา
และโรงปรับคุณภาพน้ำดิบ โดยมีสินค้า 8 รายการ ดังนี้

(1) ชุดกรองน้ำมัน (Oil Filter System)
    เป็นอุปกรณ์ที่ใช้แยกน้ำและสิ่งสกปรกที่เจือปนอยู่ในน้ำมันไฮดรอลิกส์และน้ำมันหม้อแปลงของโรงไฟฟ้า

(2) ระบบกรองน้ำ Micro Filtration เป็นอุปกรณ์ที่ใช้แยกสิ่งสกปรกที่เจือปนอยู่ออกจากน้ำ
    เพื่อให้น้ำมีความสะอาดตามต้องการ จะใช้ในกระบวนการผลิตน้ำประปา
    หรือน้ำที่ใช้ในการผลิตไอน้ำของโรงไฟฟ้า

(3) Condensate Polishing System เป็นอุปกรณ์ที่ใช้แยกสิ่งสกปรกและสารอินทรีย์ต่างๆ
    ในระบบน้ำบริสุทธิ์ของโรงไฟฟ้า

(4) Vanish Removal System เป็นอุปกรณ์ที่ใช้แยกสิ่งสกปรกที่อยู่ในรูปของสาร Vanish หรือ
    Polymer ต่างๆ ในระบบน้ำมันไฮโดรลิกส์ของโรงไฟฟ้า

(5) Mist Eliminator เป็นระบบแยกละอองน้ำออกจากก๊าซธรรมชาติก่อนที่จะเข้า Gas
    Turbine เพื่อเพิ่มประสิทธิภาพในการผลิตไฟฟ้า

(6) Vibration Monitoring System เป็นระบบตรวจวันการสั่นสะเทือนของปั๊ม Gas
    Turbine และ Steam Turbine ในโรงไฟฟ้า

(7) บริการให้คำแนะนำปรึกษา (Engineering & Maintenance Consultant)
    จะเป็นงานบริการร่วมกับบริษัทที่ปรึกษาจากประเทศออสเตรเลีย
    เพื่อช่วยให้คำแนะนำในการแก้ไขปัญหาการเกิดการสนิม การกัดกร่อน และการเสียหายของ
    Rotating Equipment เนื่องจากการสั่นสะเทือนต่างๆ

(8) Filter Cloth/Filter Bag เป็นชุดกรองหยาบ ที่ใช้ทั่วไปในการแยกสิ่งสกปรก
    สำหรับระบบน้ำและสารเคมี

คลังสินค้าและการจัดส่งสินค้าให้แก่ลูกค้า

บริษัทมีคลังสินค้ารวม 2 แห่ง ดังนี้

1.  คลังสินค้าเช่า ตั้งอยู่เลขที่ 999 หมู่ 4 ซอยเสริมมิตร 99 ถนนสุขุมวิท ตำบลบางปู
    อำเภอเมืองสมุทรปราการ จังหวัดสมุทรปราการ บนเนื้อที่ 2 ไร่ เป็นอาคารคลังสินค้า 1
    หลัง พื้นที่ 2,200 ตารางเมตร ซึ่งบริษัทเช่าคลังสินค้าดังกล่าวกับบุคคลที่เกี่ยวข้อง
    อายุสัญญาเช่า 3 ปี เริ่มตั้งแต่วันที่ 1 มกราคม 2553 ถึงวันที่ 31 ธันวาคม 2555
    เพื่อใช้เป็นพื้นที่เก็บสต็อกอุปกรณ์และสารเคมี
    โดยสารเคมีที่เก็บในคลังสินค้าของบริษัทได้รับการบรรจุในถังขนาด 200
    ลิตรและมีเอกสารรับรองผลิตภัณฑ์ (Certificate of Acceptance : COA)
    จากผู้ผลิตเป็นที่เรียบร้อยแล้ว เพื่อรอการจัดส่งให้แก่ลูกค้าต่อไป

บริษัทจะจัดส่งสินค้าจากคลังสินค้าให้แก่ลูกค้าโดยใช้รถบรรทุกขนาดต่างๆ
ที่บริษัทได้ว่าจ้างผู้ประกอบการขนส่งจากภายนอกซึ่งผ่านการขึ้นทะเบียนกับบริษัทเพื่อรับรองความปลอดภัยตามมาตรฐานของกรมโรงงาน

2.  แท็งค์เก็บสารเคมี ซึ่งบริษัทเช่าจากบริษัท สยามเฆมี จำกัด (“สยามเฆมี”) ตั้งอยู่ที่ 196
    ถนนสุขสวัสดิ์ กม.18 ตำบลปากคลองบางปลากด อำเภอพระสมุทรเจดีย์ จังหวัดสมุทรปราการ
    จำนวน 2 แท็งค์ ความจุแท็งค์ละ 1,850,000 ลิตร คิดเป็นปริมาณความจุรวม 3,700,000
    ลิตร สำหรับเก็บเมธานอลซึ่งเป็นสารเคมีที่มีลักษณะเป็นของเหลว
    ที่บริษัทนำเข้าจากต่างประเทศบรรทุกมาทางเรือบรรทุกขนาดใหญ่ (Bulk)
    และนำขึ้นที่ท่าเรือของสยามเฆมี เพื่อไปเก็บไว้ที่แท็งค์ดังกล่าว ก่อนส่งจำหน่ายให้แก่ลูกค้า
    ซึ่งการขนส่งเมธานอลจะทำโดยการขนถ่าย (load) จากแท็งค์ลงในรถเบาค์ (Bulk
    Feeder Truck) สำหรับบรรทุกสารเคมี หรือ บรรจุลงในถังขนาด 200 ลิตร
    เพื่อขนส่งให้แก่ลูกค้าต่อไป

เมธานอลจากแท็งค์ฟาร์มจะถูกขนส่งให้แก่ลูกค้าโดยรถบรรทุกซึ่งบริษัทจะว่าจ้างผู้ประกอบการขนส่งจากภายนอก
หรือในบางกรณีลูกค้าจะจัดหารถบรรทุกมาเพื่อรับสินค้าที่แท็งค์ฟาร์มเอง
ซึ่งรถบรรทุกและพนักงานขับรถที่มารับสินค้าจะต้องผ่านกระบวนการตรวจสอบคุณภาพหรือได้รับการขึ้นทะเบียนพนักงานขับรถจากสยามเฆมี
เพื่อเป็นไปตามมาตรฐานความปลอดภัยที่สยามเฆมีได้กำหนดไว้

บริษัทมีการควบคุมเรื่องความปลอดภัยของคลังสินค้า
โดยการจัดให้มีพนักงานรักษาความปลอดภัยดูแลคลังสินค้าตลอด 24 ชั่วโมง
สำหรับสารเคมีที่จัดเป็นวัตถุอันตรายจะมีการจัดเก็บตามกฎหมาย โดยแยกตามประเภทของสารเคมี
และจัดให้มีผู้ควบคุมสินค้าอันตรายในคลังสินค้า โดยบริษัทไม่อนุญาตให้บุคคลภายนอก
หรือบุคคลรวมทั้งพนักงานที่ไม่มีหน้าที่ในคลังสินค้า เข้าไปในพื้นที่คลังสินค้าโดยไม่ได้รับอนุญาต
นอกจากนี้บริษัทได้ทำประกันภัยตัวสินค้าที่เก็บในคลังสินค้าเพื่อคุ้มครองอุบัติเหตุที่อาจเกิดขึ้นในระหว่างการเก็บสินค้าหรือการปฏิบัติงาน
รวมทั้งได้ทำประกันภัยสินค้าในระหว่างการขนส่งสินค้าให้แก่ลูกค้าด้วย

กระบวนการรับสินค้าเข้าเก็บในคลังสินค้าและการจัดส่งสินค้าให้แก่ลูกค้า

-   กระบวนการขั้นตอนการรับสินค้าจากผู้ผลิตสินค้า

1.  เมื่อได้รับคำสั่งจากแผนกจัดซื้อ พนักงานประจำคลังสินค้าจะจัดเตรียมสถานที่
    และจัดเตรียมทำใบตรวจรับสินค้า

1.  เมื่อมีการส่งของมาที่คลังสินค้า
    พนักงานประจำคลังสินค้าจะตรวจรับสินค้าตามรายละเอียดที่ได้รับแจ้งจากแผนกจัดซื้อ
    โดยต้องตรวจสอบข้อมูลดังต่อไปนี้

    -   รายละเอียดของสินค้ารับเข้าคลังสินค้า โดยตรวจสอบจากป้ายติดถังบรรจุสินค้า

    -   จำนวนสินค้ารับเข้าคลังสินค้า โดยนับตามจำนวนถังบรรจุสินค้า

2.  พนักงานประจำคลังสินค้ากรอกจำนวนสินค้าที่ได้รับ และสินค้าชำรุด(กรณีที่มีสินค้าชำรุด)
    ในใบตรวจรับสินค้า และบันทึกสต็อกสินค้า พร้อมทั้งส่งรายละเอียดให้แก่แผนกอื่นๆที่เกี่ยวข้อง
    ได้แก่ แผนกจัดซื้อ และแผนกบัญชี

3.  ในกรณีที่ตรวจรับไม่ตรงตามการสั่งซื้อหรือมีสินค้าชำรุด เสียหาย
    ทางคลังสินค้าจะแจ้งข้อมูลมาที่แผนกจัดซื้อเพื่อให้ตรวจสอบ และดำเนินการแจ้งผู้ผลิต
    และ/หรือบริษัทที่รับประกันภัยสินค้าต่อไป

    -   กระบวนการและขั้นตอนการเบิกสินค้าเพื่อจัดส่งให้แก่ลูกค้า

1.  เมื่อมีใบคำสั่งซื้อ (Purse Order : PO) จากลูกค้า พนักงานประสานงานการบริการ
    จะจัดทำใบขอเบิกสินค้าล่วงหน้า 3 วัน
    เพื่อให้ผู้จัดการฝ่ายบริหารและบริการลูกค้าลงนามอนุมัติ

2.  พนักงานประสานงานการบริการจัดส่งใบขอเบิกสินค้า เอกสารการเงิน และเอกสารอื่นๆ
    ให้พนักงานประจำคลังสินค้าเพื่อทำการเบิกสินค้าออกจากคลัง

3.  พนักงานประสานงานบริการมีหน้าที่แจ้งรถขนส่ง
    โดยทางโทรศัพท์ให้เข้าไปรับสินค้าที่คลังสินค้าตามวัน
    เวลาที่กำหนดและบันทึกไว้ในใบรายงานการขนส่งสินค้า

4.  พนักงานประจำคลังสินค้า
    จัดสินค้าให้ถูกต้องครบถ้วนตามใบขอเบิกสินค้าโดยนำมาจัดเตรียมล่วงหน้าที่บริเวณเตรียม
    สินค้ารอการจัดส่ง

5.  พนักงานรักษาความปลอดภัยมีหน้าที่จดบันทึกหมายเลขทะเบียนรถและชื่อคนขับรถที่จะนำสินค้าออกจากคลัง
    โดยการจดบันทึกในสมุดบันทึกประจำวัน
    เพื่อให้ผู้จัดการฝ่ายบริหารและบริการลูกค้าสามารถตรวจสอบได้

6.  พนักงานประจำคลังสินค้านำสำเนาเอกสารทางการเงิน ประกอบด้วยต้นฉบับใบวางบิล
    สำเนาใบกำกับภาษี กลับคืนจากลูกค้าและนำส่งให้พนักงานประสานงานการบริการ
    เพื่อนำส่งพนักงานบัญชี เพื่อติดตามการชำระเงินตามระเบียบปฏิบัติทางบัญชีต่อไป

คุณภาพและมาตรฐานผลิตภัณฑ์ที่จำหน่าย

บริษัทให้ความสำคัญกับคุณภาพและมาตรฐานของสินค้าที่จัดจำหน่าย
เพื่อให้มั่นใจว่าเป็นไปตามข้อกำหนดที่ลูกค้าได้ตกลงไว้กับบริษัท
โดยสารเคมีที่บริษัทสั่งซื้อจากผู้ผลิตจะถูกบรรจุในถังปิด (Closed Drum)
และมีเอกสารรับรองผลิตภัณฑ์ หรือ COA จากผู้ผลิตก่อนถูกขนส่งมายังบริษัท
ซึ่งบริษัทจะจำหน่ายสารเคมีที่บรรจุในถังปิดที่มีเอกสารรับรองผลิตภัณฑ์ดังกล่าวให้แก่ลูกค้าโดยไม่มีการเปิดถังก่อน
เพื่อให้มั่นใจว่าลูกค้าจะได้รับสินค้าที่มีคุณภาพและมาตรฐานจากบริษัทผู้ผลิตทุกประการ
และในกรณีของสารเคมีที่ถูกขนส่งมาเป็น Bulk โดยไม่ได้บรรจุในถังปิด เช่น เมธานอล เป็นต้น
เมื่อสินค้าเข้าเทียบท่าเรือแล้วจะต้องมีการตรวจสอบคุณภาพจากบริษัทตรวจสอบคุณภาพสินค้า
(Surveyor) ที่บริษัทได้ว่าจ้างอีกครั้ง เพื่อดำเนินการตรวจสอบคุณภาพของสินค้าที่อยู่ในเรือ
(ก่อนขนถ่ายสินค้าออกจากเรือ)
รวมทั้งตรวจสอบคุณภาพหลังจากสินค้าได้ขนถ่ายเข้าแท็งค์เก็บสินค้าแล้ว

นอกจากนี้ บริษัทได้รับการรับรองระบบการบริหารงานคุณภาพมาตรฐาน ISO 9001:2008
จากบริษัท เอสจีเอส (ประเทศไทย) จำกัด สำหรับการนำเข้าและการจัดจำหน่ายสารเคมี
สารดูดซับ สารเร่งปฏิกิริยา เครื่องกรองและอุปกรณ์ในธุรกิจน้ำมัน พลังงาน ปิโตรเคมี
และสาธารณูปโภค

1.  ภาวะอุตสาหกรรมและการแข่งขัน

บริษัทประกอบธุรกิจนำเข้า จำหน่าย สารเคมี และอุปกรณ์ที่ใช้ในโรงงานอุตสาหกรรมต่างๆ
สินค้าส่วนใหญ่ของบริษัทจะเป็นการจำหน่ายให้แก่โรงกลั่นน้ำมัน โรงงานปิโตรเคมี
โรงแยกก๊าซธรรมชาติ โดยรายได้ในปี 2553 ประมาณร้อยละ 70
เป็นการขายให้แก่ลูกค้าให้อุตสาหกรรมโรงกลั่นน้ำมัน อุตสาหกรรมสำรวจและผลิตก๊าซธรรมชาติ
และอุตสาหกรรมปิโตรเคมีขั้นต้น
ซึ่งทำให้การดำเนินธุรกิจของบริษัทมีความสัมพันธ์โดยตรงกับการเติบโตของอุตสาหกรรมดังกล่าว

1.  ภาวะอุตสาหกรรม

  ภาวะอุตสาหกรรมโรงกลั่นน้ำมัน

ปัจจุบันประเทศไทยมีโรงกลั่นน้ำมันรวมทั้งสิ้น 7 แห่ง โดยในปี 2553
มีการผลิตน้ำมันสำเร็จรูปจำนวน 44,259 ล้านลิตร โดยมีสัดส่วนการผลิตน้ำมันดีเซลมากที่สุดเท่ากับ
23,305 ล้านลิตร หรือคิดเป็นร้อยละ 53 ของปริมาณการผลิตน้ำมันสำเร็จรูปรวม รองลงมาได้แก่
น้ำมันเบนซิน น้ำมันเชื้อเพลิงเครื่องบิน และน้ำมันเตา คิดเป็นร้อยละ 18.7 ร้อยละ
14และร้อยละ13.5 ตามลำดับ

ในปี 2553 มีการผลิตก๊าซปิโตรเลียมเหลวจำนวน 5,356 ล้านกิโลกรัม เพิ่มขึ้นจากปี 2552
ร้อยละ 18.9 โดยมีรายละเอียด การผลิตน้ำมันสำเร็จรูปแยกเป็นผลิตภัณฑ์น้ำมันสำเร็จรูปชนิดต่างๆ
ดังนี้

(ล้านลิตรต่อปี)

  -------------------------------------------------------------------------
  ประเภทผลิตภัณท์                        2553         2552         2551
  ----------------------------------- ------------ ------------ -----------
  น้ำมันเบนซิน                           8,291        8,440        8,170

  น้ำมันดีเซล                            23,305       22,489       20,769

  น้ำมันก๊าด                             467          93           195

  น้ำมันเชื้อเพลิงเครื่องบิน                  6,196        5,875        6,002

  น้ำมันเตา                             6,000        6,884        6,873

  รวม                                 44,259       43,781       42,009

  ก๊าซปิโตรเลียมเหลว (ล้าน กิโลกรัม)        5,356        4,504        4,294
  -------------------------------------------------------------------------

ที่มา : กรมธุรกิจพลังงาน กระทรวงพลังงาน

หากพิจารณาด้านความต้องการใช้น้ำมันสำเร็จรูปในปี 2553 มีจำนวน 649,594 บาร์เรลต่อวัน
เพิ่มขึ้นจากปี 2552 ที่เท่ากับ 640,366 บาร์เรลต่อวัน หรือคิดเป็นเพิ่มขึ้นร้อยละ1.44
ตามการใช้น้ำมันเครื่องบิน และก๊าซ LPG ที่เพิ่มขึ้น ส่วนการใช้น้ำมันเบนซิน และน้ำมันดีเซลในปี
2553 จะใกล้เคียงกับปี 2552 ดังแสดงในตารางดังนี้

(บาร์เรลต่อวัน)

  ------------------------------------------------------------------------
  ประเภทผลิตภัณท์               2553           2552            2551
  -------------------------- -------------- --------------- --------------
  น้ำมันเบนซิน                  110,726        112,332         106,014

  น้ำมันดีเซล                   318,968        318,705         303,759

  น้ำมันก๊าด                    250            289             256

  น้ำมันเชื้อเพลิงเครื่องบิน         77,170         72,581          75,731

  น้ำมันเตา                    46,681         49,410          57,139

  ก๊าซปิโตรเลียมเหลว            95,799         87,049          85,981

  รวม                        649,594        640,366         628,880
  ------------------------------------------------------------------------

  ภาวะอุตสาหกรรมธุรกิจสำรวจและผลิตและก๊าซธรรมชาติ

อุตสาหกรรมการสำรวจและผลิตปิโตรเลียมในประเทศไทยมีผู้ดำเนินการรายใหญ่ๆ (Operator)
เช่น บริษัท เชฟรอน ประเทศไทย สำรวจและผลิตปิโตรเลียม จำกัด บริษัท
ปตท.สำรวจและผลิตปิโตรเลียม จำกัด (มหาชน) บริษัท เชฟรอน ออฟชอร์ (ประเทศไทย) จำกัด
บริษัท เฮสส์ (ประเทศไทย) จำกัด และบริษัท มิตซุย ออยล์ เอ็กซ์พลอเรชั่น จำกัด เป็นต้น

ปริมาณการผลิตปิโตรเลียมของประเทศไทยมีการขยายตัวเพิ่มขึ้นอย่างต่อเนื่องตั้งแต่ปี 2551 –
2553
ซึ่งเป็นผลมาจากปริมาณความต้องการใช้ผลิตภัณฑ์ปิโตรเลียมมีมากกว่าปริมาณปิโตรเลียมที่ผลิตได้
โดยผู้ประกอบการจึงมีการสำรวจแหล่งพลังงานใหม่และขยายฐานการผลิตทั้งภายในและต่างประเทศเพื่อให้เพียงพอกับความต้องการที่เพิ่มขึ้น
ซึ่งในปี 2553 มีปริมาณการผลิตก๊าซธรรมชาติในประเทศ 630,858 บาร์เรลต่อวัน (Crude Oil
Equivalent) เพิ่มขึ้นจากปี 2552 ที่เท่ากับ 537,370 บาร์เรลต่อวัน
หรือคิดเป็นเพิ่มขึ้นจากปีก่อนร้อยละ 17 สำหรับปริมาณการผลิตน้ำมันดิบในประเทศมีจำนวน
153,174 บาร์เรลต่อวัน ลดลงจากปี 2552 ที่เท่ากับ 154,041 บาร์เรลต่อวัน หรือคิดเป็น
ลดลงจากปีก่อนร้อยละ 0.6 และสำหรับปริมาณการผลิตก๊าซธรรมชาติเหลวในประเทศมีจำนวน
80,663 บาร์เรลต่อวัน เพิ่มขึ้นจากปี 2552 ที่เท่ากับ 76,361 บาร์เรลต่อวัน
หรือคิดเป็นเพิ่มขึ้นจากปีก่อนร้อยละ 6
โดยมีรายละเอียดปริมาณการผลิตปิโตรเลียมของประเทศไทยสำหรับปี 2551 – 2553 เป็นดังนี้

(Crude Oil Equivalent)

+-----------+---------------------+------------------+----------------+
| ปี         | ก๊าซธรรมชาติ          | น้ำมันดิบ           | ก๊าซธรรมชาติเหลว |
|           | (บาร์เรลต่อวัน)        |                  |                |
|           |                     | (บาร์เรลต่อวัน)     | (บาร์เรลต่อวัน)   |
+===========+=====================+==================+================+
| 2551      | 500,614             | 144,329          | 77,476         |
+-----------+---------------------+------------------+----------------+
| 2552      | 537,370             | 154,041          | 76,361         |
+-----------+---------------------+------------------+----------------+
| 2553      | 630,858             | 153,174          | 80,663         |
+-----------+---------------------+------------------+----------------+

  ที่มา : สำนักงานนโยบายและแผน กระทรวงพลังงาน

  ภาวะอุตสาหกรรมปิโตรเคมี

ใน 2553 ภาพรวมของของอุตสาหกรรมปิโตรเคมีมีทิศทางปรับตัวดีขึ้นจากปี 2552
ซึ่งส่วนหนึ่งเป็นผลมาจากความชัดเจนในเรื่องคำสั่งศาลปกครองเรื่องการระงับการดำเนินการก่อสร้างโรงงานในเขตนิคมอุตสาหกรรมมาบตาพุต
และความต้องการสารปิโตรเคมีต่างๆ ที่เพิ่มขึ้นอย่างมากในช่วงไตรมาสที่ 3 และ 4 ของปี 2553
ทำให้ระดับราคาและปริมาณการส่งออกเพิ่มสูงขึ้น อันเป็นผลมาจากปัญหาขาดแคลนวัตถุดิบ
และกำลังผลิตใหม่จากกลุ่มตะวันออกกลางมีความล่าช้า
ทำให้ภาวะอุปทานส่วนเกินไม่รุนแรงอย่างที่คาดการณ์ไว้เดิม สำหรับกลุ่มผู้ผลิตหลักในประเทศทั้ง
PTT และ SCG ได้เริ่มเดินเครื่องโรงงานใหม่เป็นที่เรียบร้อยในไตรมาศ 4 ของปี 2553
อย่างไรก็ดี คาดการณ์ว่าอุปสงค์ในตลาดโลกยังมีแนวโน้มปรับเพิ่มขึ้น
จากภาวะเศรษฐกิจที่ปรับตัวดีขึ้นส่งผลให้ธุรกิจเข้าสู่วงจรขาขึ้นอีกครั้งในปี 2555 เป็นต้น

2.  การแข่งขัน

ธุรกิจการนำเข้า จำหน่าย สารเคมีและอุปกรณ์ที่ใช้ในอุตสาหกรรมต่างๆ
มีผู้ประกอบการเป็นจำนวนมาก เนื่องจากสารเคมีที่ใช้อุตสาหกรรมต่างๆมีมากมายหลายประเภท
โดยผู้ประกอบการแต่ละรายอาจมีความเชี่ยวชาญ ชำนาญในการจำหน่ายสารเคมี
และอุปกรณ์ในแต่ละกลุ่มอุตสาหกรรมแตกต่างกัน สำหรับบริษัทมีความเชี่ยวชาญ
ชำนาญในการจำหน่ายสารเคมี และอุปกรณ์ที่เกี่ยวข้องกับกลุ่มอุตสาหกรรมโรงกลั่นน้ำมัน
โรงแยกก๊าซ และปิโตรเคมี โดยการแข่งขันในกลุ่มผู้ประกอบการที่จำหน่ายสารเคมี
และอุปกรณ์ที่เกี่ยวข้องกับกลุ่มอุตสาหกรรมโรงกลั่นน้ำมัน โรงแยกก๊าซ และปิโตรเคมี นั้น
ถือว่ามีการแข่งขันไม่รุนแรงมากนัก เมื่อเทียบกับกลุ่มอุตสาหกรรมอื่นๆ
เนื่องจากผู้ประกอบการต้องมีความรู้ความชำนาญเฉพาะทาง รวมทั้งประสบการณ์ของทีมงานขาย
ที่ต้องสามารถแนะนำ เสนอแนะ รวมทั้งให้คำปรึกษา และการบริการหลังการขายที่ดีแก่ลูกค้าได้
ประกอบกับการเข้าสู่ธุรกิจของคู่แข่งรายใหม่อาจทำได้ยาก
เนื่องจากผู้ประกอบการต้องอาศัยความสัมพันธ์ที่ดีกับลูกค้ามาเป็นระยะเวลานาน
และใช้เงินลงทุนสูงเมื่อเทียบกับการจำหน่ายสารเคมี และอุปกรณ์ให้แก่อุตสาหกรรมทั่วไป

การที่จะระบุส่วนแบ่งการตลาดของบริษัทเมื่อเทียบกับกลุ่มอุตสาหกรรมทำได้ยาก
เนื่องจากมีผู้ประกอบการจำหน่ายสารเคมี และอุปกรณ์เพื่อใช้ในโรงงานอุตสาหกรรมต่างๆ
มีจำนวนมาก โดยมีการจำหน่ายสินค้าเคมีภัณฑ์และอุปกรณ์ที่หลากหลายกันไป
ทำให้ไม่สามารถเปรียบเทียบผู้อื่นประกอบการที่ดำเนินธุรกิจเหมือนกับบริษัทได้
แต่อย่างไรก็ดีบริษัทมีความพร้อมในการแข่งขันกับผู้ประกอบการรายอื่น
โดยบริษัทมีทีมงานที่มีประสบการณ์ ความชำนาญเฉพาะด้าน ในการจำหน่ายสินค้าเคมีภัณฑ์และอุปกรณ์
สำหรับอุตสาหกรรมพื้นฐานขนาดใหญ่ต่างๆ บริษัทจัดหน่ายสินค้าที่มีคุณภาพ
และมีมาตรฐานระดับชั้นนำของโลก พร้อมกับมีบริการหลังการขายแก่ลูกค้า
ประกอบกับบริษัทมีความสัมพันธ์ที่ดีกับลูกค้าเรื่อยมา
ทำให้บริษัทได้รับความไว้วางใจจากลูกค้าตลอดที่ผ่านมา

3.  แนวโน้มอุตสาหกรรมและการแข่งขัน

แนวโน้มการแข่งขันของธุรกิจการนำเข้า จำหน่าย สารเคมี และอุปกรณ์
ในอุตสาหกรรมพื้นฐานขนาดใหญ่ อาทิ อุตสาหกรรมโรงกลั่นน้ำมัน อุตสาหกรรมปิโตรเคมี
และโรงไฟฟ้าขนาดใหญ่ เป็นต้น ยังไม่รุนแรงมากนัก ซึ่งสารเคมีที่ใช้เป็นส่วนประกอบ
และอุปกรณ์ต่างๆต้องเป็นสินค้าที่มีมาตรฐานและคุณภาพดี ผู้ประกอบการต้องมีความรู้
ความชำนาญเฉพาะทาง ประกอบกับต้องมีความสัมพันธ์ที่ดีกับลูกค้า
และยังต้องใช้เงินลงทุนสูงมากกว่าเมื่อเทียบกับการจำหน่ายสินค้าเคมีในอุตสาหกรรมทั่วไป
โดยผู้ประกอบการมีแนวโน้มในการแข่งขันเพื่อสร้างมูลค่าเพิ่มให้แก่สินค้าที่จำหน่ายเพิ่มขึ้น
โดยเพิ่มบริการให้คำปรึกษา และแนะนำ ประกอบกับสรรหาผลิตภัณฑ์ใหม่ๆ ที่สามารถช่วยเพิ่มมูลค่า
และลดต้นทุนให้กับลูกค้า เพื่อให้สามารถตอบสนองความต้องการของลูกค้าได้เพิ่มขึ้น

อย่างไรก็ดี
กลุ่มผู้ประกอบการจะยังเผชิญอุปสรรคจากปัญหาเชิงนโยบายที่เกี่ยวข้องกับการขออนุญาตก่อสร้างโรงงานใหม่
ที่ต้องมีการศึกษาผลกระทบต่อสิ่งแวดล้อมและอาชีวอนามัย ซึ่งใช้ระยะเวลาในการพิจารณานาน
ซึ่งจะเป็นปัจจัยที่ส่งผลกระทบต่อบริษัท และคู่แข่งที่เป็นผู้ประกอบการนำเข้า จำหน่าย สารเคมี
และอุปกรณ์ ในกลุ่มธุรกิจโรงกลั่นน้ำมัน และอุตสาหกรรมพื้นฐานต่างๆ

4.  ลักษณะลูกค้าและลูกค้ากลุ่มเป้าหมาย

กลุ่มลูกค้าของบริษัทเป็นผู้ผลิตในอุตสาหกรรมต่างๆ
ที่ต้องการสารเคมีและอุปกรณ์ไปใช้ในกระบวนการผลิต
กลุ่มลูกค้าหลักของบริษัทส่วนใหญ่เป็นผู้ผลิตในอุตสาหกรรมพื้นฐานของประเทศ ได้แก่
โรงแยกก๊าซธรรมชาติ โรงกลั่นน้ำมัน และปิโตรเคมี เป็นต้น
โดยสินค้าที่บริษัทจำหน่ายสามารถนำไปใช้งานได้หลากหลายชนิด
ขึ้นอยู่กับความต้องการนำไปใช้ของลูกค้า โดยสามารถแบ่งกลุ่มลูกค้าเป้าหมายตามลักษณะผลิตภัณฑ์ 5
กลุ่ม ดังนี้

+----------------------------------+---+--------------------------------+---+
| กลุ่มผลิตภัณฑ์                        | ล |                                |   |
|                                  | ูก |                                |   |
|                                  | ค |                                |   |
|                                  | ้า |                                |   |
|                                  | เ |                                |   |
|                                  | ป |                                |   |
|                                  | ้า |                                |   |
|                                  | ห |                                |   |
|                                  | ม |                                |   |
|                                  | า |                                |   |
|                                  | ย |                                |   |
+----------------------------------+---+--------------------------------+---+
| -   ผลิตภัณฑ์ในกลุ่มธุรกิจ Refinery#1   |   |   หน                           |   |
|                                  |   | ่วยงานหรือขุดเจาะและผลิตก๊าซธรรมชาติ |   |
|   (Offshore Refinery and         |   |   แล                           |   |
|   Upstream Petrochemicals)       |   | ะผลิตภัณฑ์ปิโตรเลียมทั้งในทะเลและบนบก |   |
|                                  |   |   โรงแยกก๊าซธรรมชาติ โรงกลั่นน้ำมัน  |   |
|                                  |   |   ปิโตรเคมี โรงงานผลิตเอทิลีน       |   |
|                                  |   |   โรงงานผลิตสารอะโรเมติกส์        |   |
|                                  |   |                                |   |
|                                  |   |  และผู้รับเหมางานก่อสร้างโรงกลั่นน้ำมัน |   |
|                                  |   |   และโรงงานปิโตรเคมีต่างๆ         |   |
+----------------------------------+---+--------------------------------+---+
| -   ผลิตภัณฑ์ในกลุ่มธุรกิจ Refinery#2   |   |   โรงกลั่นน้ำมัน ปิโตรเคมี           |   |
|                                  |   |   โรงงานผลิตเม็ดพลาสติก           |   |
|   (Liquid Chemicals)             |   |   โรงงานผลิตสารอะโรเมติกส์        |   |
|                                  |   |   และโรงงานผลิตสารโอเลฟินส์       |   |
+----------------------------------+---+--------------------------------+---+
| -   ผลิตภัณฑ์ในกลุ่มธุรกิจเคมีภัณฑ์        |   |   โ                            |   |
|     และตัวทำละลาย (Chemical and   |   | รงงานผลิตเคมีภัณฑ์ขั้นกลางที่ผลิตสารเคม |   |
|     Solvent Products)            |   | ีสำหรับโรงงานอุตสาหกรรมต่อเนื่องต่างๆ |   |
|                                  |   |   เช่น โรงงานผลิตแชมพูสระผม       |   |
|                                  |   |   น้ำยาปรับผ้านุ่ม น้ำยาทำความสะอาด  |   |
|                                  |   |   อุตสาหกรรมสี ซีเมนต์ หมึกพิมพ์      |   |
|                                  |   |   เป็นต้น                        |   |
+----------------------------------+---+--------------------------------+---+
| -   ผลิตภัณฑ์ในกลุ่มธุรกิจน้ำมันหล่อลื่น     |   |   โรงผสมน้ำมันหล่อลื่น              |   |
|     และสารเติมแต่ง (Base oil and   |   |   และโรงงานผลิตไบโอดีเซล         |   |
|     Additives)                   |   |                                |   |
+----------------------------------+---+--------------------------------+---+
| -   ผลิตภัณฑ์ในกลุ่มธุรกิจโรงไฟฟ้า       |   |   กลุ่มโรงงานไฟฟ้า                |   |
|     และสาธารณูปโภค (Power and     |   |   และโรงผลิตน้ำประปา             |   |
|     Utilities)                   |   |                                |   |
+----------------------------------+---+--------------------------------+---+

ในปี 2551-2553 บริษัทมีสัดส่วนรายได้จากการขายให้แก่ลูกค้ารายใหญ่ 10 รายแรก
เท่ากับร้อยละ 72.21 ร้อยละ 71.29 และร้อยละ 69.01 ต่อรายได้จากการขายรวม ตามลำดับ
โดยลูกค้ารายใหญ่ที่มีสัดส่วนเกินร้อยละ 10 มีจำนวน 2-3 ราย
ซึ่งเป็นบริษัทผู้ผลิตขนาดใหญ่ในอุตสาหกรรมน้ำมัน ก๊าซธรรมชาติ และปิโตรเคมี
ที่มีความสัมพันธ์ที่ดีกับบริษัท และมีการติดต่อกับบริษัทมาเป็นเวลาต่อเนื่องนานกว่า 10 ปี
สินค้าของบริษัทเป็นที่ต้องการและมีความจำเป็นที่ลูกค้าต้องใช้ในกระบวนการผลิตอย่างต่อเนื่อง
ทั้งนี้ในปี 2551 บริษัทมีรายได้จากการขายสินค้าให้แก่ลูกค้ารายใหญ่รายหนึ่ง
ที่มีสัดส่วนเกินกว่าร้อยละ 30 ของรายได้จากการขายรวม (ปี 2552 และปี 2553
บริษัทไม่มีรายได้จากการขายสินค้าให้แก่ลูกค้ารายใดรายหนึ่งเกินกว่าร้อยละ 30
ของรายได้จากการขายรวมของบริษัท)

บริษัทมีความสัมพันธ์ที่ดีกับลูกค้ามาโดยตลอด โดยมีการแสวงหาผลิตภัณฑ์ใหม่ๆอย่างต่อเนื่อง
เพื่อสนองความต้องการแก่ลูกค้า ซึ่งนอกเหนือจากการขายสินค้าและอุปกรณ์ประเภทต่างๆแล้ว
บริษัทยังให้คำปรึกษาที่เกี่ยวข้องและให้บริการหลังการขายแก่ลูกค้า
และให้ความสำคัญกับการส่งมอบสินค้าให้แก่ลูกค้าตรงตามกำหนด
ตลอดจนมุ่งมั่นที่จะปรับปรุงกระบวนการทำงานอย่างต่อเนื่อง
โดยบริษัทมีการประเมินความพึงพอใจของลูกค้าต่อการให้บริการของบริษัทอย่างสม่ำเสมอเพื่อนำมาปรับปรุงการดำเนินงาน
อีกทั้งยังให้คำแนะนำและวางแผนร่วมกับลูกค้าเพื่อเพิ่มประสิทธิภาพของการให้บริการ
ตลอดจนมีการปฏิบัติตามเงื่อนไข กฎเกณฑ์ ข้อกำหนดของลูกค้าอย่างครบถ้วน
ทำให้บริษัทได้รับความไว้วางใจจากลูกค้าด้วยดีมาโดยตลอด

5.  กลยุทธ์การแข่งขัน

บริษัทมีประสบการณ์ และความเชี่ยวชาญในการจัดจำหน่ายสินค้าเคมีภัณฑ์
และอุปกรณ์ที่เกี่ยวข้องกับอุตสาหกรรมต่างๆ ซึ่งส่วนใหญ่เป็นอุตสาหกรรมขนาดใหญ่ของประเทศ
ตลอดระยะเวลาของการดำเนินธุรกิจมาเป็นเวลากว่า 15 ปี
บริษัทได้มีการพัฒนาและเพิ่มประเภทของสินค้าที่จัดจำหน่ายเพื่อตอบสนองความต้องการที่เพิ่มขึ้นและหลากหลายของลูกค้าได้อย่างมีประสิทธิภาพ
และยังก่อให้เกิดความสัมพันธ์ที่ดีกับลูกค้ามาโดยตลอด
ดังนั้นบริษัทจึงได้วางกลยุทธ์ในการแข่งขันโดยมุ่งเน้นการสร้างความพึงพอใจให้แก่ลูกค้าในระยะยาว
โดยกลยุทธ์การแข่งขันทางการตลาดของบริษัท เป็นดังนี้

-   จำหน่ายสินค้าที่มีคุณภาพ
    โดยการจัดหาสินค้าให้ตรงตามที่ลูกค้ากำหนดทั้งด้านปริมาณและคุณภาพโดยเน้นการจำหน่ายผลิตภัณฑ์ที่มีคุณภาพและมาตรฐานจากผู้ผลิตชั้นนำที่มีชื่อเสียงของโลก
    และมีเอกสารรับรองผลิตภัณฑ์ (COA) จากแหล่งผู้ผลิตสินค้า
    รวมทั้งมีการตรวจสอบและควบคุมคุณภาพสินค้าให้เป็นไปตามมาตรฐานและข้อกำหนดของลูกค้าด้วยทีมงานของบริษัทและผู้ตรวจสอบคุณภาพจากภายนอก
    (Surveyor) เพื่อให้ได้สินค้าที่ตรงตามมาตรฐานที่ได้กำหนดไว้อย่างเคร่งครัด
    ทำให้บริษัทสามารถรับประกันในคุณภาพและมาตรฐานของสินค้าที่จัดจำหน่ายได้

-   สร้างความพึงพอใจให้กับลูกค้าทั้งในด้านคุณภาพของสินค้าและการให้บริการ
    โดยบริษัทมีการศึกษาแนวโน้มตลาดของผลิตภัณฑ์อย่างต่อเนื่อง
    เพื่อค้นหาและคัดเลือกผลิตภัณฑ์ใหม่ๆที่ตรงกับความต้องการของลูกค้าในแต่ละกลุ่มอุตสาหกรรม
    อีกทั้งมีการติดต่อ สร้างความสัมพันธ์ที่ดี และดูแลลูกค้าอย่างต่อเนื่อง
    เพื่อสามารถเสนอผลิตภัณฑ์ได้ตรงกับความต้องการและกำหนดเวลาของลูกค้า
    รวมทั้งมีกระบวนการดูแลลูกค้าหลังการขาย
    เพื่อจะได้ทราบถึงปัญหาและดำเนินการแก้ไขและป้องกันไม่ให้เกิดซ้ำ
    อันจะสร้างความพึงพอใจอย่างยั่งยืนให้แก่ลูกค้าในระยะยาวได้

-   ให้ความสำคัญกับการส่งมอบสินค้าได้ครบถ้วนและทันตามกำหนดเวลาของลูกค้า
    รวมทั้งเน้นในเรื่องความปลอดภัยในการจัดส่งสินค้า
    โดยบริษัทได้ว่าจ้างบริษัทผู้ชำนาญการด้านการขนส่งที่ได้มาตรฐาน
    เป็นผู้ดำเนินการจัดส่งสินค้าให้แก่ลูกค้า
    เพื่อให้เกิดประสิทธิภาพในการดำเนินงานและยังเป็นการลดความเสี่ยงจากปัญหาต่างๆที่อาจเกิดขึ้นจากการขนส่งสินค้า
    เช่น ความเสียหายจากอุบัติเหตุ
    รวมทั้งลดต้นทุนในการจัดหารถบรรทุกให้เพียงพอรองรับกับปริมาณการขนส่ง
    และลดภาระในการดูแลและบริหารบุคลากรด้านการขนส่ง

-   กำหนดราคาขายให้มีความเหมาะสม
    และยืดหยุ่นตามภาวะราคาตลาดของสินค้าในแต่ละประเภท
    เนื่องจากสินค้าเคมีภัณฑ์ของบริษัทส่วนใหญ่เป็นผลผลิตมาจากกระบวนการกลั่นน้ำมันดิบ
    และการผลิต ปิโตรเคมีต่างๆ
    ซึ่งกลไกราคาของผลิตภัณฑ์จะถูกกำหนดและผันแปรไปตามภาวะราคาน้ำมันและปิโตรเคมี
    ดังนั้นการกำหนดราคาขายสินค้าจะต้องมีความยืดหยุ่น เหมาะสม
    และสามารถแข่งขันในตลาดได้
    ขณะเดียวกันก็ต้องรักษาอัตรากำไรขั้นต้นที่เพียงพอรองรับต่อค่าใช้จ่ายในการขาย
    บริหารและการดำเนินงานต่างๆได้
    บริษัทได้มีการติดตามราคาสินค้าที่เกี่ยวข้องในตลาดโลกอย่างสม่ำเสมอ
    เพื่อที่จะกำหนดราคาขายได้อย่างเหมาะสมและสอดคล้องกับภาวะตลาดได้อย่างมีประสิทธิภาพ
    ทั้งนี้การกำหนดราคาขายหรืออัตรากำไรขั้นต้นจะพิจารณาจากคุณสมบัติและความสามารถในการแข่งขันของสินค้าในแต่ละกลุ่มผลิตภัณฑ์

-   เน้นการขายตรงไปยังลูกค้าในกลุ่มอุตสาหกรรมหลักในปริมาณการขายจำนวนมากและต่อเนื่อง
    โดยทีมงานการขายของบริษัทที่มีความรู้และประสบการณ์เกี่ยวกับผลิตภัณฑ์
    ซึ่งจะทำหน้าที่ติดต่อและให้ข้อมูลรายละเอียดเกี่ยวกับผลิตภัณฑ์ได้ตรงกับความต้องการของลูกค้า
    รวมทั้งให้คำปรึกษาและดูแลหลังการขายได้เป็นอย่างดี ซึ่งจะช่วยสร้างความพึงพอใจ
    และเพิ่มยอดขายให้กับบริษัท
    รวมทั้งสร้างภาพลักษณ์ที่ดีให้กับบริษัทถึงความเป็นผู้มีประสบการณ์ความชำนาญในธุรกิจเป็นอย่างดี

6.  นโยบายการกำหนดราคา

บริษัทมีนโยบายกำหนดราคาขายสินค้าจากราคาต้นทุนสินค้าบวกอัตรากำไร (Cost plus
pricing) โดยราคาขายจะมีความยืดหยุ่นตามราคาตลาดของสินค้าแต่ละประเภท
สินค้าเคมีภัณฑ์ที่บริษัทจัดจำหน่ายส่วนใหญ่เป็นผลผลิตมาจากกระบวนการกลั่นน้ำมันดิบ
และการผลิตปิโตรเคมีต่างๆ
ซึ่งกลไกราคาของผลิตภัณฑ์หรือต้นทุนสินค้าของบริษัทจะถูกกำหนดและผันแปรไปตามภาวะราคาน้ำมันและปิโตรเคมี
ดังนั้นการกำหนดราคาขายสินค้าของบริษัทจะต้องมีความยืดหยุ่นและเหมาะสมตามลักษณะของแต่ละสินค้า
กลุ่มลูกค้าเป้าหมาย ปริมาณและมูลค่าการสั่งซื้อ รวมทั้งต้องสามารถแข่งขันกับคู่แข่งขันในตลาดได้
และในขณะเดียวกันก็ต้องรักษาอัตรากำไรขั้นต้นที่เพียงพอรองรับต่อค่าใช้จ่ายในการขาย
บริหารและการดำเนินงานต่างๆได้

7.  การจำหน่ายและช่องทางการจำหน่าย

บริษัทจำหน่ายสินค้าในประเทศเกือบทั้งหมด (ประมาณร้อยละ 99 ของยอดขายรวม)
โดยทีมงานขายของบริษัทจำนวน 15 คน ประจำทั้งที่สำนักงานใหญ่ในกรุงเทพฯ
และที่สำนักงานสาขาในจังหวัดระยอง
ทีมงานขายจะแบ่งความรับผิดชอบดูแลการขายแยกเป็นแต่ละกลุ่มผลิตภัณฑ์ โดยจะทำหน้าที่ติดต่อ
ดูแลความต้องการ และนำเสนอสินค้าให้แก่ลูกค้าโดยตรง
รวมทั้งติดต่อประสานงานกับผู้ผลิตหรือคู่ค้าอย่างต่อเนื่อง
เพื่อให้ทราบถึงปริมาณความต้องการล่วงหน้าของลูกค้า และทราบถึงรายละเอียดของผลิตภัณฑ์
แนวโน้มของปริมาณและราคาสินค้าในตลาดของผู้ผลิต
เพื่อประโยชน์ในการวางแผนการขายและการกำหนดราคาสินค้าได้อย่างมีประสิทธิภาพ

สินค้าที่บริษัทจัดจำหน่ายส่วนใหญ่ได้รับคำสั่งซื้อล่วงหน้ามาจากลูกค้า
โดยมีระยะเวลาเพื่อเตรียมการในการจัดซื้อและจัดส่งให้แก่ลูกค้าตามกำหนดเวลาที่ได้ตกลงกัน
ซึ่งส่วนใหญ่ลูกค้าจะกำหนดความต้องการ มาตรฐานของสินค้า
แหล่งที่มาหรือผู้ผลิตสินค้าให้แก่บริษัททราบ เพื่อให้บริษัทเสนอสินค้าได้ตรงกับความต้องการของลูกค้า
รวมทั้งเสนอราคา และเงื่อนไขการขายต่างๆในลักษณะของการประมูล
โดยสินค้าที่จัดจำหน่ายส่วนใหญ่เป็นสินค้าที่มาจากผู้ผลิตที่ลูกค้าให้ความไว้วางใจ
และเป็นไปตามมาตรฐานที่ใช้ในกระบวนการผลิตของลูกค้า
จึงมีความจำเป็นที่ลูกค้าต้องใช้อย่างต่อเนื่อง

2.  การจัดหาผลิตภัณฑ์หรือบริการ

สินค้าที่บริษัทจำหน่ายส่วนใหญ่กว่าร้อยละ 80 สั่งซื้อจากผู้ผลิตหลายรายในต่างประเทศ
ซึ่งส่วนใหญ่เป็นผู้ผลิตสินค้าเคมีภัณฑ์และอุปกรณ์ชั้นนำที่เกี่ยวข้องในอุตสาหกรรมกลั่นน้ำมัน
และปิโตรเคมีระดับโลก
โดยบริษัทมีนโยบายมุ่งเน้นการจัดจำหน่ายและเป็นตัวแทนจำหน่ายสินค้าที่มีคุณภาพและมาตรฐานตรงกับความต้องการของลูกค้า
และมีขั้นตอนการแสวงหาและคัดเลือกสินค้าที่มีคุณภาพ มาตรฐาน มีใบรับรองผลิตภัณฑ์
แหล่งที่มาและรายละเอียดของผลิตภัณฑ์อย่างชัดเจน เช่น ประเภทสารเคมี ส่วนผสมของสารเคมี
การแก้ไข และป้องกันอันตรายจากสารเคมี เป็นต้น
โดยบริษัทคู่ค้าที่เป็นผู้จำหน่ายสินค้าให้กับบริษัทจะต้องได้รับการขึ้นทะเบียนกับบริษัท
ซึ่งบริษัทมีการประเมินผล และทบทวนรายชื่อคู่ค้าดังกล่าวเป็นประจำอย่างสม่ำเสมอ
เพื่อให้การดำเนินการมีประสิทธิภาพและสร้างความมั่นใจต่อผลิตภัณฑ์ที่จัดจำหน่าย

ในการสั่งซื้อสินค้าเพื่อมาจำหน่ายต่อให้แก่ลูกค้านั้น
บริษัทมีการวางแผนการสั่งซื้อล่วงหน้าในปริมาณที่เหมาะสม โดยพิจารณาจากแนวโน้มของตลาด
ความต้องการของลูกค้าในแต่ละช่วงเวลา รวมทั้งปริมาณสินค้าคงคลัง
เพื่อจะได้จัดเตรียมสินค้าให้เพียงพอต่อการจำหน่าย
ลดความสูญเสียจากการเสียโอกาสเนื่องจากขาดแคลนสินค้าคงคลังหรือไม่สามารถจัดหาสินค้าได้ทันและเพียงพอกับความต้องการของลูกค้า
ในขณะเดียวกันก็ต้องควบคุมปริมาณสินค้าคงคลังให้อยู่ในระดับที่เหมาะสม
และไม่ให้มีสินค้าค้างในคลังนานเกินไปจนเป็นภาระแก่บริษัท

บริษัทเป็นผู้จำหน่ายและเป็นตัวแทนจำหน่ายสินค้าในแต่ละกลุ่มผลิตภัณฑ์ให้แก่ผู้ผลิตสินค้า ดังนี้

+-----------------------------------+----------------------------------+
| กลุ่มผลิตภัณฑ์                         | ผู้ผลิตสินค้า                         |
+===================================+==================================+
| -   ผลิตภัณฑ์ในกลุ่มธุรกิจ Refinery#1    | -   UOP LLC                      |
|                                   |                                  |
|   (Offshore Refinery and Upstream | -   PALL Corporation Filtration  |
|   Petrochemicals)                 |     and Separations (Thailand)   |
|                                   |     Ltd.                         |
|                                   |                                  |
|                                   | -   INEOS Oxide                  |
|                                   |                                  |
|                                   | -   Nikki Universal Co., Ltd.    |
|                                   |                                  |
|                                   | -   CECA S.A.                    |
+-----------------------------------+----------------------------------+
| -   ผลิตภัณฑ์ในกลุ่มธุรกิจ Refinery#2    | -   UOP LLC                      |
|                                   |                                  |
|   (Liquid Chemicals)              | -   Nippon Ketjen Co.,Ltd.       |
|                                   |                                  |
|                                   | -   Albemarle Asia Pacific       |
|                                   |                                  |
|                                   | -   Dorf Ketal Chemicals         |
+-----------------------------------+----------------------------------+
| -   ผลิตภัณฑ์ในกลุ่มธุรกิจเคมีภัณฑ์         | -   บริษัท ทีโอซีไกลคอล จำกัด         |
|     และตัวทำละลาย (Chemical and    |                                  |
|     Solvent Products)             | -   INEOS Oxide                  |
|                                   |                                  |
|                                   | -   Fortrec Chemicals And        |
|                                   |     Petroleum Pte Ltd            |
|                                   |                                  |
|                                   | -   บริษัท บางจากไบโอฟูเอล จำกัด     |
+-----------------------------------+----------------------------------+
| -   ผลิตภัณฑ์ในกลุ่มธุรกิจน้ำมันหล่อลื่น      | -   Neste Oil (Suisse) S.A.      |
|     และสารเติมแต่ง (Base oil and    |                                  |
|     Additives)                    | -   Daelim Corporation           |
|                                   |                                  |
|                                   | -   Clariant Chemical            |
+-----------------------------------+----------------------------------+
| -   ผลิตภัณฑ์ในกลุ่มธุรกิจโรงไฟฟ้า        | - PALL Corporation Filtration    |
|     และสาธารณูปโภค (Power and      | and Separations (Thailand) Ltd.  |
|     Utilities)                    |                                  |
|                                   | - Munters (Thailand) Ltd.        |
|                                   |                                  |
|                                   | - Brüel & Kjær Vibro A/S         |
+-----------------------------------+----------------------------------+

ในปี 2551-2553 บริษัทมียอดสั่งซื้อสินค้าจากผู้ผลิตรายใหญ่ 10 รายแรก เท่ากับร้อยละ 92.69
ร้อยละ 94.20 และร้อยละ 92.00 ของยอดมูลค่าการสั่งซื้อสินค้ารวม ตามลำดับ
โดยในแต่ละปีมีการสั่งซื้อสินค้าจากผู้ผลิตรายใหญ่ที่มีสัดส่วนเกินกว่าร้อยละ 10 จำนวน 2-3 ราย
ซึ่งผู้ผลิตดังกล่าวมีความสัมพันธ์ที่ดีกับบริษัทต่อเนื่องมาเป็นเวลานาน
และบริษัทได้รับความไว้วางใจให้ต่ออายุสัญญาตัวแทนจำหน่ายกับบริษัทดังกล่าวมาโดยตลอด ทั้งนี้ในปี
2553 บริษัทมีการสั่งซื้อจากผู้ผลิตรายใหญ่รายหนึ่งในสัดส่วนที่เกินกว่าร้อยละ 30

สรุปสาระสำคัญของสัญญาแต่งตั้งให้บริษัทเป็นตัวแทนจำหน่ายสินค้าที่สำคัญ

+---------------+-----------------+-----+-----------------------------+
| คู่สัญญาของบริษัท  | ผลิตภัณฑ์ที่จัดจำหน่าย | อ   | เงื่อนไขที่สำคัญ                 |
|               |                 | ายุส |                             |
|               |                 | ัญญา |                             |
+===============+=================+=====+=============================+
| 1.  UOP LLC.  | สินค้า ประเภทต่างๆ | 2 ปี | -   เป็นตัว                   |
|     (“UOP”)   | ของ UOP         |     | แทนจำหน่ายสินค้า(Non-Exclusive |
|               | ที่ใช้ในอุตสา       |     |     right) ให้แก่ UOP         |
|               | หกรรมโรงกลั่นน้ำมัน |     |     ในประเทศไทย             |
|               | โ               |     |                             |
|               | รงแยกก๊าซธรรมชาติ |     | -                           |
|               | โรงงานปิโตรเคมี   |     |  เมื่อครบกำหนดระยะเวลาตามสัญญา |
|               | และโรงงานอุตสา   |     |     สัญญาจะหมดอายุลงโดยอัตโนมัติ |
|               | หกรรมประเภทต่างๆ |     |     กา                      |
|               | โดยสินค้าส่วนใหญ   |     | รต่อสัญญาใหม่แต่ละครั้งต้องตกลงร่วม |
|               | ่เป็นผลิตภัณฑ์ในกลุ่มส |     | กันระหว่างคู่สัญญาเป็นลายลักษณ์อักษร |
|               | ารดูดความชื้นและไส |     |                             |
|               | ้กรองที่ใช้ในโรงกลั่น |     |                             |
|               | ผลิตภัณฑ์สารเคมี    |     |                             |
|               | ตัวเร่งปฏ         |     |                             |
|               | ิกิริยาที่ใช้ในโรงกลั่น |     |                             |
|               | แ               |     |                             |
|               | ละโรงงานโพลิเมอร์ |     |                             |
+---------------+-----------------+-----+-----------------------------+
| 2.  บจก. พอล  | สินค้า Upstream   | 2 ปี | -   เป็นตัวแทนจำหน่ายสินค้าแต่เพีย |
|     คอร์ปอเรชั่น | ที่ใช้ในการสำรวจ   |     | งผู้เดียวในประเทศไทย(Exclusive |
|     ฟิลเทรชั่น   | ผลิต             |     |     right)                  |
|     แอนด์      | น้ำ              |     |     สำหรับการจำหน่ายสินค้า      |
|               | มันและก๊าซธรรมชาติ |     |     Upstream ที่ใช้ในการสำรวจ  |
|    เซพพะเรชั่นส์ | โรงกลั่นน้ำมัน      |     |     ผลิต น้ำมันและก๊าซธรรมชาติ   |
|               | โ               |     |     โรงกลั่นน้ำมัน              |
|   (ประเทศไทย) | รงงานผลิตโอเลฟินส์ |     |     โรงงานผลิตโอเลฟินส์        |
|     (“PALL”)  | โดยสินค้าส่วนใหญ   |     |     ให้แก่บริษัทต่างๆ ที่มีบมจ.     |
|               | ่เป็นผลิตภัณฑ์ในกลุ่มส |     |     ปตท. เป็นผู้ถือหุ้นใหญ่ ได้แก่   |
|               | ารดูดความชื้นและไส |     |     บมจ. ปตท.               |
|               | ้กรองที่ใช้ในโรงกลั่น |     |     สำรวจและผลิตปิโตรเลียม     |
|               |                 |     |     บมจ. ปตท.เคมิคอล         |
|               |                 |     |     บมจ.ปตท.                |
|               |                 |     |     อะโรเมติกส์และการกลั่น บมจ. |
|               |                 |     |     ไทยออยล์ และบมจ.         |
|               |                 |     |     บางจากปิโตรเลียม บมจ.     |
|               |                 |     |     ไออาร์พีซี                 |
|               |                 |     |     จำหน่ายสินค้าให้แก่บริษัทอื่นๆ   |
|               |                 |     |     ที่ดำเนินธุรกิจโรงกลั่นน้ำมัน    |
|               |                 |     |     การจำหน                 |
|               |                 |     | ่ายสินค้าให้แก่โรงงานผลิตเอทธานอล |
|               |                 |     |     และโรงงานผลิตไบโอดีเซล    |
|               |                 |     |                             |
|               |                 |     | -                           |
|               |                 |     |  เมื่อครบกำหนดระยะเวลาตามสัญญา |
|               |                 |     |     สัญญาจะต่ออายุไปอีก 12      |
|               |                 |     |                             |
|               |                 |     |  เดือนตามเงื่อนไขที่ระบุในสัญญาเดิม |
|               |                 |     |     เว้นแต่ PALL              |
|               |                 |     |     เลือกที่จะไม               |
|               |                 |     | ่ขยายระยะเวลาหรือต่ออายุตามสัญญา |
|               |                 |     |     โดยในกรณีดังกล่าว PALL     |
|               |                 |     |                             |
|               |                 |     |    จะส่งหนังสือเป็นลายลักษณ์อักษรม |
|               |                 |     | ายังบริษัทเป็นการล่วงหน้าไม่น้อยกว่า |
|               |                 |     |     2                       |
|               |                 |     |     เด                      |
|               |                 |     | ือนก่อนระยะเวลาสิ้นสุดของสัญญาเดิม |
|               |                 |     |     หรือระยะเวลาที่เคยได้ต่อสัญญา |
|               |                 |     |     (แล้วแต่กรณี)              |
+---------------+-----------------+-----+-----------------------------+
|               | สินค้าที่เกี่ยวข      | 2 ปี | -   เป                      |
|               | ้องกับระบบการกรอง |     | ็นตัวแทนจำหน่ายสินค้าแต่เพียงผู้เดียว |
|               | (Filtration)    |     |     (Exclusive right)       |
|               | และอุปกร         |     |     ในประเทศไทย             |
|               | ณ์เพื่อแยกของเหลว/ |     |                             |
|               | ของแข็งออกจากก๊าซ |     | -                           |
|               | และแยกข         |     |  เมื่อครบกำหนดระยะเวลาตามสัญญา |
|               | องเหลวออกจากของ |     |     สัญญาจะต่ออายุไปอีก 12      |
|               | เหลว(Coalescer) |     |                             |
|               | ที่ใช้ในโรงไฟฟ้า    |     |  เดือนตามเงื่อนไขที่ระบุในสัญญาเดิม |
|               |                 |     |     เว้นแต่ PALL              |
|               |                 |     |     เลือกที่จะไม               |
|               |                 |     | ่ขยายระยะเวลาหรือต่ออายุตามสัญญา |
|               |                 |     |     โดยในกรณีดังกล่าว PALL     |
|               |                 |     |                             |
|               |                 |     |    จะส่งหนังสือเป็นลายลักษณ์อักษรม |
|               |                 |     | ายังบริษัทเป็นการล่วงหน้าไม่น้อยกว่า |
|               |                 |     |     2                       |
|               |                 |     |                             |
|               |                 |     |   เดือนก่อนระยะเวลาสิ้นสุดของสัญญ |
|               |                 |     | าเดิมหรือระยะเวลาที่เคยได้ต่อสัญญา |
|               |                 |     |     (แล้วแต่กรณี)              |
+---------------+-----------------+-----+-----------------------------+
| 3.  บจก.      | ผลิตภัณฑ์เคมี       | 1 ปี | -   เป็นสัญญาจัดหาผลิตภัณฑ์เคมี    |
|               | และตัวทำละลาย    |     |     และตัวทำละลาย ได้แก่ Mono  |
|    ทีโอซีไกลคอล |                 |     |     Ethylene Glycol(MEG)    |
|               |                 |     |     และ Di Ethylene         |
|               |                 |     |     Glycol(DEG)             |
|               |                 |     |                             |
|               |                 |     |    โดยผู้ขายต้องมีการส่งมอบสินค้าใ |
|               |                 |     | ห้แก่ผู้ชื้อในจำนวนที่ตกลงกันตามสัญญา |
|               |                 |     |                             |
|               |                 |     | -                           |
|               |                 |     |  เมื่อครบกำหนดระยะเวลาตามสัญญา |
|               |                 |     |     การต่อสัญญาจะมีการเจรจาระห |
|               |                 |     | ว่างคู่สัญญาเพื่อต่ออายุสัญญาต่อไปทุกๆ |
|               |                 |     |     1 ปี                     |
+---------------+-----------------+-----+-----------------------------+
| 4.  Dorf      | สินค้าเคม         | 1 ปี | -   เป็นตัว                   |
|     Ketal     | ีที่ใช้ในโรงกลั่นน้ำมัน |     | แทนจำหน่ายสินค้า(Non-Exclusive |
|               | และอ            |     |     right) ให้แก่ DK          |
| Chemicals (l) | ุตสาหกรรมปิโตรเคมี |     |     ในประเทศไทย             |
|     P         |                 |     |                             |
| vt.Ltd.(“DK”) |                 |     | -                           |
|               |                 |     |  เมื่อครบกำหนดระยะเวลาตามสัญญา |
|               |                 |     |     การต่อสัญญาจะมีการเจรจาระห |
|               |                 |     | ว่างคู่สัญญาเพื่อต่ออายุสัญญาต่อไปทุกๆ |
|               |                 |     |     1 ปี                     |
+---------------+-----------------+-----+-----------------------------+

1.  ผลกระทบต่อสิ่งแวดล้อม

-   ไม่มี -

    1.  งานที่ยังไม่ได้ส่งมอบ

-   ไม่มี -

[1] Dot 3 เป็นน้ำมันเบรคชนิดที่เหมาะสำหรับรถยนต์ทั่วไป มีจุดเดือดสูงกว่า 240
องศาเซลเซียส และจุดเดือดชื้นสูงกว่า 145 องศา
Dot 4 เป็นน้ำมันเบรคชนิดที่เหมาะสำหรับรถประเภทที่ใช้ความเร็วสูง
หรือรถที่ได้รับการตกแต่งเครื่องยนต์ ตลอดจนรถที่ต้องวิ่งทางไกล
และบรรทุกหนักรวมถึงรถที่ต้องขับขึ้น-ลงทางลาดชันเป็นประจำ มีจุดเดือดสูงกว่า 260 องศา
และจุดเดือดชื้นสูงกว่า 160 องศา

[2] เป็นสารให้ความเย็นหรือน้ำยาแอร์มีคุณสมบัติในการดูดซับความร้อนรอบๆข้างเข้ามาอยู่ในตัวของมันแล้วทำให้อากาศบริเวณรอบข้างมีอุณหภูมิต่ำลง
ไม่มีสารที่เป็นอันตรายต่อชั้นโอโซนของโลก ถูกผลิตออกมาเพื่อใช้แทนน้ำยาแอร์รุ่นเก่า (CFC12)
เนื่องจากการรณรงค์เรื่องการต่อต้านการใช้สาร CFC เพราะสาร CFC
จะไปทำลายชั้นโอโซนของโลก ซึ่งจะเป็นอันตรายต่อโลกในระยะยาว